text: Да другой гадавіны з пачатку Жаночых маршаў – 12 жніўня – "Майстэрня паштовак салідарнасці" разам з кампаніяй #FreeViasna зрабілі стыкерпак, які дапаможа выказаць павагу, любоў і пяшчоту палітзняволеным жанчынам. Мы дашлем налепкі ўсім ім за краты і запрашаем вас дадаць вашыя словы падтрымкі.
  Два гады таму мы захапляліся сілай смелых беларускіх жанчын. Яны выйшлі без зброі, маючы з сабою толькі бясконцую любоў да Беларусі. За імі ўзнялася ўся краіна. Сёння яны працягваюць змяняць усё навокал і імкнуцца да праўды, нават знаходзячыся за кратамі.
  Што зрабіць?
  Пакіньце вестачку для любой палітзняволенай жанчыны ў анлайн-форме "Майстэрні", а валанцёркі і валанцёры перапішуць яе на дызайнерскую паштоўку і дашлюць разам са стыкерпакам.
  Якога памеру мусіць быць вестачка?
  Гэта могуць быць як некалькі кароткіх сказаў са словамі падтрымкі, так і паўнавартасны ліст. Лісты перапісваюцца на дызайнерскія паштоўкі "Майстэрні".
  Што, калі вестачкі атрымаюць не ўсе жанчыны?
  Мы уласна падпішам паштоўкі салідарнасці ўсім тым, хто не атрымае вестачак праз анлайн-форму і дашлем разам са стыкерпакамі. Важна, каб усе палітзняволеныя жанчыны адчулі ўвагу і падтрымку!
  Што, калі адной жанчыне напішуць адразу некалькі чалавек?
  У такім выпадку мы дашлем усе вестачкі, але толькі ў адзін канверт дадаткова да паштоўкі/ліста ўкладзем стыкерпак.
  Наш салідарны абавязак – падтрымаць жанчын у няволі. Давайце зробім гэта разам!
  Апублікавана ў Палітвязьні
  Тэгі:
  палітвязні
  акцыя
  Яшчэ ў гэтым разьдзеле: « Яну Пінчук этапавалі з Санкт-Пецярбургу ў Беларусь. Ёй пагражае да 20 гадоў зняволення Праваабаронцы прапануюць падтрымаць палітвязня Дзмітрыя Сушчыка ў аршанскай калоніі »
  Вярнуцца ў пачатак
  © 2011 - 2022 Віцебская вясна. Пры выкарыстаньні матэрыялаў абавязковая гіпэрспасылка. Email: info@vitebskspring.org